bavarian-nlp/barwiki-20250901 huggingface dataset:
Heiland

Heiland („Retta“) is a boarischa Ehrentitl fian Jesus Christus.
An Heiland (Salvator Mundi) gibts aa in ondan Religionen. Im Islam hoasst da Retta Mahdi. Im Hinduismus is dees unta andem da Krishna. Im Judntum wead glabt, dass da Messias eascht no kema wead.
Begriff.
Da Begriff is de deitsche Lehniwasetzung vom lateinischn 'salvator" und griachischn 'soter". Dees kimmt vom Mittlhochdeitschn und Oidhochdeitschn "heilant", am Partizip Präsens vom Verbum "heilen"; anglosaxisch "hêliand", mittelengl. healend.. Dees Wort is unvaendat ins Boarische iwanumma worn, weis friaha in da Kiachnsproch vo hoha Bedeitung wor.
Dees griach. σωτήρ sōtḗr 'Retta, Heilbringa' wor im Hellenismus a Beinama vo Kinign und hod Regentn auszeichnet, wo ia Voik aus Kriag und Chaos zu Friedn und Woistand gfiat ham. Im Neien Testament is dea Titl afn Jesus vo Nazareth iwatrogn worn.
Ikonografie.
In da Ikonografie steht da 'salvator mundi" (Latein „Retta vo da Wejd“) fia a Dorstejung Christi. Mit da rechtn Hand segneda, in da Linkn hoida an Reichsopfe, wo de Wejdherrschoft symbolisiat. Dazua kimmt a bsundare Form vo Heilignschein, da Kreiznimbus. Dea bsteht aus am griachischn Kreiz in am Heilignschein integriat. In da christlichn Kunst is dees am Jesus Christus vorbhoidn und zeichnet eam gegniwa ondan Heilign aus.
Oswald Wiener

Oswald Wiener (* 5. Oktober 1935 in Wean; † 18. Novemba 2021 ebendo) woar a österreichischa Schriftstöla, Kybernetika, Jazzmusika und Sprochtheoretika.
Oswald Wiener wiad haifig ois des theoretische Haupt vo da sognenntn „Wiener Gruppe“ (1954–1964) bezeichnet, de wos untam Einfluss vom H. C. Artmann in Wean formiat wuan is und zu de bedeitendstn Schriftstöllavaeinigungen vo Eiropa gheat hod. Mitglieda woan aa no da Friedrich Achleitner, Konrad Bayer, Gerhard Rühm und Ernst Jandl.
Lem.
Da Oswald Wiener hod Aunfaung vo de Fuffzga Joa in Wean Rechtswissnschoft, Musikwissnschoft, afrikanische Sprochn und Mathematik studiat. Nem seina Tätigkeit ois Autor im Raumen vo da Wiener Gruppe vo 1954 bis 1959 woara aa ois professionölla Jazzmusiker aktiv. Beispüsweis hoda in da Gruppm "Wirkliche Jazzband" Trumpetn gspüd. Vo 1958 bis 1966 hoda fia de Firma Olivetti im EDV-Bereich gorwat, zum Schluss in leitenda Funktion.
Hauptweak: „die verbesserung von mitteleuropa, roman“.
Oswald Wiener hod 1958 olle seine „literarischn Vasuche“ vanichtet, de wos zwischn 1954 und 1958 entstaundn san. In de 1960a Joa hod a sein grundlegendn und foigenreichn Prosatext „die verbesserung von mitteleuropa, roman“ gschriem, dea wos zeascht amoi in Foign in da österreichischn Literaturzeitschrift "manuskripte" easchienen is und schliaßlich ois Buach (Rowohlt 1969, Neiausgob 1985) vaeffenlicht wuan is. In da Auseinaundasetzung u. a. mint Ludwig Wittgenstein setzt si da Text in vüfoitiga Weis mit da Oimocht vo da Sproch auseinaunda und inwiafean duach de dees Bewusstsein manipuliat wiad; dees Paradox vo dera Auseinandersetzung is, dass sie mitm Mittl vo da Sproch gfiat wiad.
Vim

Vim is a Weidaentwicklung vom Texteditor "vi". Des freie Open-Source-Programm is 1991 vom Bram Moolenaar vaeffentlicht woan. Seitdem wead da Editor aktiv weidaentwicklt. Wia "vi" zeichnet si Vim duach seine vaschiedanen Betriabs-Modi aus, so dass de Befejseingob iwa Tastnkombinationen und grafische Obaflächn ausgfiat wean ko.
Vi IMproved.
Vim funktioniat wia da vi-Editor im Textmodus af jedn Terminal. Bedient wead Vim nua iwa de Tastatur. Des is historisch bedingt, wei in 1970a de serielle Vabindung zum Host sea langsam woa. Inzwischn gibts owa Weidaentwicklungen mid grafischa Nutzaschnittstej (GVim) sowia a vaoafochte Version fia Eisteiga (eVim). Aa a Maus wead scho untastitzt.
Vim ko af vuin Betriabssystemen gnutzt wean und is af fost jedn GNU/Linux-Rechna z findn. In d Regl wead beim Afruf "vi" unta Linux Vim iwa a Vaknipfung oda an Alias afgruafa. Wejcha vi-Oblega gstartet woan is, losst si im Kommando-Modus iwan Befej ':version' iwapriafn.
Versiona.
Zwischn de kloanan Versionsspring (zum Beispui vo Version 7.1 af Version 7.2) vagenga oft meara Monat, trotzdem wead Vim kontinuialich weidaentwicklt. De Vim-Nutzagmoa steiat foatlaffend kloand Vabessarungen in Foam vo Patches bei, wo nacha meamois im Monat in an Vim-Code eibaut wean.
Funktiona.
Eisteigafreindliche Version.
GVim.
Mit "GVim" hod Vim a grafische Oberflächn. Vim-Skriptn kenna trotzdem eibundn wean.
eVim.
"eVim" (kuaz fia "easy Vim") is a oafocha Modus, wo Vim betriem wean ko. Wead Vim in am Modus gstartet, so is sofoat da Einfige-Modus aktiv; a Befej ko nua iwa an speziejn Befejsmodus eigem wean. So ko Vim fost wiara ned-modala Editor vawendd wean.
Modi.
Vim is a "modala Editor". Des hoasst, es ko in ganz vaschiedanen Modi gorbat wean. Es gibt sechs Grundmodi und fimf weidane Modi, de wo Variantn vo de Grundmodi san.
Betriebssystem.
A Vortei vo Vim is, dass a af vui Betriebssystemen laffähig is. Des ist fia olle Nutza wichtig, de wo af mearan Plattforma orbatn. Da Editor lafft af: AmigaOS, Atari MiNT, BeOS, DOS, GNU/Linux, Mac OS, NeXTStep, OS/2, RISC OS, IRIX, Unix (vui vaschiedane, u. a. BSD, AIX und HP-UX), VMS, Win16 und Win32 (Windows ab Version 3.x).
Auszeichnung.
Vim woa Gwinna vom "Readers’ Choice Awards" in da Kategorie "Favorite Text Editor" in de Joar 2001 bis 2005 und hod 2000 den "Slashdot Beanie Award" ois "Best Open Source Text Editor" sowia 1999 an "Linuxworld Editors' Choice Award" griagt. Im Mai 2008 hod Bram Moolenaar fia sei Vim-Orwad an "NLUUG Award" dahoidn, a Auszeichnung vo da holländischn "Unix User Group".
Lizenz.
Vim steht unta oana GPL-kompatiblen "Charityware"-Lizenz (charity, engl.: Nächstnliab). Des bedeudd, dass Vim frei vateit wean deaf, de Entwickla bittn owa um a Spendn fia Waisnkinda in Uganda duach des ICCF Holland.
Entwickla und Gmoa.
Vim wead wead in easchta Linie vom Bram Moolenaar und oana Gmoa mit vuin Freiwuillign entwicklt. De Huifseitn vo da aktuejn Version nennt iwa 50 Mitwirkende beim Nama. Es gibt a grosse Ozoi vo Hejfan, wo ned gnennt wean, owa fia Weidaentwicklung, Portiarung af andare Betriebssysteme, Fehlabehebung, Tests und Vabessarung vo da Dokumentation sorgn.
Chewbacca Vateidigung

Chewbacca Vateidigung (im Original: "Chewbacca Defense") is de de juristische oda politische Vateidigung vo an Standpunkt mit unsinnigen Argumenten. Dea Begriff is vua oim in de Vaeinigtn Staatn gebraichlich.
Herkunft.
Dea Begriff stammt aus da Foign „"Kohle für den Chefkoch"“ (Originaltitel: "Chef Aid", Foige 27) vo da zwatn Staffe vo da Zeichentrick-Fernsehserie „South Park“, de wos zeascht am 7. Oktober 1998 ausgstroit wuan is.
In dera Foign wiad dea bekannte Rechtsanwoit Johnnie Cochran persifliat, dea wos in O. J. Simpson in seim Mordprozess vateidigt hod. Dabei hod as gschofft, fian Simpson an Freispruch zum dazün, indem ea de Gschworanen mit aanseitign Faktn permanent in de Irre gfiaht hod, obwoi an da Schuid vom Simpson, aufgrund von DNA-Spurn kaum jemand zweifet hod. Des Wuat Chewbacca is dabei oba ned eawähnt wuan, des hod eascht de Southpark-Foign eingfiaht.
In dea „South-Park“-Episodn tritt da Cochran auf und verteidigt a Musikgsöschoft. Ea benutzt dabei de populäre Figua Chewbacca aus da Star-Wars-Fümreihe zua Vateidigung vo seim Klienten:
„"Meine angeblichen Damen und Herren Geschworenen, ich bitte Sie, eine letzte Sache zu berücksichtigen"“ (Er zeigt ein Bild von Chewbacca) „"Dies ist Chewbacuma Chewbacca ist ein Wookiee vom Planeten Kashyyyk, aber Chewbacca lebt auf dem Planeten Endor. Denken Sie darüber nach. Es ergibt keinen Sinn! Warum sollte ein Wookiee – ein zwei Meter großer Wookiee – auf Endor leben wollen, zusammen mit einem Haufen winziger Ewoks? Es ergibt keinen Sinn! Aber was noch wichtiger ist: Sie müssen sich ernsthaft fragen: Was hat das mit diesem Fall zu tun? Gar nichts. Meine Damen und Herren, es hat nichts mit diesem Fall zu tun. Es ergibt keinen Sinn! [...] Nichts von alledem ergibt einen Sinn. [...] Wenn Chewbacca auf Endor lebt, müssen Sie ihn freisprechen! Das Plädoyer ist abgeschlossen."“
De Associated Press hod im Nochruaf vom Johnnie Cochran gschriem, dass eam de Einfiahrung vo da Chewbacca Vateidigung in de Popkultur glungen is.
Sunstigs.
De "Chewbacca Vateidigung" zaagt aa de Nochteule vo am Gschworenengricht auf, des wos aus unta aundam aus dena Gründ in Deitschland am 4. Jenna 1924 (RGBl I, S. 15) obgschafft woan is.
Listn vo de Schweiza Moasta in da Oipinen Kombination

De Listn vo de Schweiza Moasta in da Oipinen Kombination listet olle ooipinen Schirennlaifa af, wo seit 1946 an Schweiza Moastatitl in da Oipinen Kombination errungen hom. Seit 2008 wead da Wettbeweab ois Superkombination (Super-G und Slalom) duachgfiaht.
Listn vo de Italienischn Moasta in da Oipinen Kombination

De Listn vo de Italienischn Moasta in da Oipinen Kombination listet olle oipinen Schirennlaifa af, wo an Italienischn Moastatitl in da Oipinen Kombination errunga hom. 2007 is da Wettbeweab ois Superkombination (Super-G und Slalom) duachgfiaht woan.
Karl Kraus

Karl Kraus (* 28. Aprui 1874 in Jičín, weanarisch: "Jitschin" oda: "Gitschin", Bähmen, damois Österreich-Ungarn, heite Tschechei; † 12. Juni 1936 in Wean) woa aana vo de bedeitendsten österreichischen Schriftstöla vom Aufaung vom 20. Joahundat, a Satirika, Lyrika, Aphoristika, Dramatika und vua oim a schoafa Kritika vo da Presse und vom Hetzjournalismus oda, wiar ea si ausdruckt hod, vo da "Journaille".
Da Kraus hod imma polarisiat. Vü Leitln woan vo eam fasziniat, aundara obgstoßn. Elias Canetti hod zan easchnt Moi vo Bekauntn vom Kraus ghead, de wos eas so gschüdat hom:
Listn vo de Wejtmoasta im Oipinen Schispoat

De Listn vo de Wejdmoasta im Oipinen Schispoat listet olle Siega sowia de Zwoat- und Drittplatziatn bei den Oipinen Schiwejdmoastaschoftn 
af, gliadat noch Männa und Fraua und an oanzlnan Wettbeweabn. Bericksichtigt san de Ergebnisse vo a 1. Oipinen Schi-WM 1931 bis zua 40. Oipinen Schi-WM 2009. Vo 1948 bis 1980 hom de Rennen ba de Olympischn Wintaspui aa ois Wejdmoastaschoft zejt.
Driwa hinaus wean de zehn eafoigreichstn WM-Teinehm und sämtliche Athleten und Athletinnen mit mindestens zwoa gwannanen Goidmedailln auglistet. Dabei san aa Medaillen im Team-Wettbeweab bericksichtigt und wean extra gkennzeichnet.
Wettbeweabe.
Erfosst wean olle Wettbeweabe ba dena vo da "Fédération Internationale de Ski" (FIS) ausgrichtetn Wejdmoastaschoftn sowia vo 1948 bis 1980 de ois Wejdmoastaschoftswettbeweabe zejlandn Rennen bei Olympischn Spuin.
Männa.
Super-G.
Ba da WM 1993 hod da Super-G afgrund vom schlechtn Wetta ned austrogn wean kena.
Kombination.
Seit 2007 wead da Wettbeweab in Foam vo oana Super-Kombination austrogn.
Frauen.
Kombination.
Seit 2007 wead da Wettbeweab in Foam vo oana Super-Kombination austrogn.
Team-Wettbewerb.
Ba da WM 2009 is da Team-Wettbewerb afgrund vo de schlechtn Wettavahejtnisse easotzlos gstrichn woan.
* davo a Medailln im Team-Wettbeweab
* davon eine Medaille im Team-Wettbewerb
Héhdorf am Wollersee

Héhdorf (dt. åmtlich: "Henndorf am Wallersee"), is oane voh d'33 Gmoaner an Flochgau im Soizburger Lånd in Ésterraich. Scherzhofterwais wird d'Gmoand óftmois "Chickenvillage" gnånnt.
Katastroigmoaner.
Katastroigmoaner voh Héhdorf han: Berg, Énzing, Fénning, Hånkåm, Hadding, Héhdorf, Hóuf, Ëjing und Wånkåm.
Listn vo de Gsamtwejtcupsiega im Oipinen Schispoat

De Listn vo de Gsamtwejdcupsiega im Oipinen Schispoat vazeichnet olle Gsamtwejdcupsiega im Oipinen Schiwejdcup sowia Athletn, wo si unta de bestn drei vom Gsamtwejdcup platziat hom. Da Oipine Schiwejdcup wead seit 1967 in fimf Disziplinen fia Männa und Fraun austrogn, in da Obfoahrt, im Super-G, im Riesenslalom, im Slalom sowia in da Oipinen Kombination. De Punkte in dena fimf Oanzlwejdcups, vo dena de Siega jeweis a kloane Kristoikugl eahoidn, wean zum Gsamtwejdcup addiat. De Disziplinen Super-G sowia Kombination wean eascht seit 1986 beziahungsweis 1980 durchgängig austrogn. Organisiat wean de Rennen von da FIS.
Männa.
De Wejdcupwertungen im Oipinen Schiwejdcup vo de Männa umfossn foigande Disziplinen:
Disziplinenweltcups.
In dea Tabölln werden dazua zum Gesamtwejdcupsiega de Siega in de Disziplinanwejdcups von da jeweiligen Saison vazeichnet. De Gwinna agebn sich as da hechstn Punktezahl de ein Leifa in ana Saison in ana Disziplin bzw. insgesomt fia sich varbuchen konn. In den Jo bis einschließlich 2006 hots ka eigene Kristallkugel fian Kombinationsweltcup gebn, dennoch wean a de vorherigen Wejdcupsiega in dea Disziplin aufgfiat.
Nation.
Dabei handlt sa si nua um de Gsamtwejdcupsiega vo de Spoatla aus ara Nation, ned um an Nationencup.
Fraua.
De Wejdcupwertungen im Oipinen Schiwejdcup vo de Fraua umfossn foigande Disziplinen:
Disziplinenwejdcups.
Nation.
Dabei handlt sa si nua um de Gsamtwejdcupsiega vo de Spoatlarinnen aus ara Nation, ned um an Nationencup.
Höiabooch

Höiabooch (amtli: Hollenbach) is a Gmoa im schwabischn Landkroas Oacha-Friberg und ligg rund 20 Kilometer noadejschtlich va Augschburg.
Geografie.
Höiabooch ligg in da Planungsregiou Augschburg.
S'gibb dia föigndn Gemarkunga: Höiabooch, Ignhausn, Moabooch, Moutznhoufa, Scheabooch. Dia Oatstoaa mit eanere Weiler Hiaschbooch und Sankt Georg sejn bis zua Gebietsreform 1971 söibstanddige Gmoana gween.
Stadtaportnaschoft.
Seit 1991 verbindet Höiabooch mit da französischn Gmoa Contest in Mayenne a Portnaschoft.
Büddung.
Im Joar 1999 hoots dia föigndn Ejrichtunga gem:
Ried

Ried bzw. im Boarischn Riad steht fia 
Ried hoaßn dia foigndn Oatschoftn und Gebiete im boarischsprochign Gebiet:
Gebeide im boarischsprochign Raum:
Ried is da Familiennama vo de foigndn Personen aus dem boarischsprachign Raum:
Weana Gemeindebeziake

Wean gliedat si politisch in 23 Weana Gemeindebeziake (Stodbeziake). Vo de Weana wean de Beziake entweda mit iam Naumen (z. B. „Hernois“) oda mit ian Numman bezeichnet (z. B. „17. Beziak“ oda aa „Da Siebzehnte“, schriftlich aa „Wean 17“). De Numman san auf jedm Stroßenschüd vua de Stroßnnaumen (z. B. „17., Pezzlgasse“) und büdn aa de 2. und 3. Stö vo da Postleitzoi (codice_1 fian 1. Beziak bis codice_2 fian 22. Bezirk, nua im 23. Beziak göten Ausnaumen). Auf Weanerisch wiad füa de Auss'nbeziak aa Hieb g'sågt (zehnta Hieb = Favoritn).
Hieb

Hieb is a Weana Nauman füa „(Stådt-)Beziak“. Z'eascht woa des nua füa'n 10. Beziak Favoritn, weu dea quasi mit an Hieb von de inna'n Beziak Wiedn und Margaretn ohtrennt wua'n is. Im Lauf von da Zeit san aa de aundan Auss'nbeziak (2., 11.–23.) damit bezeichn't wua'n, wås owa genau g'numma net richtich is. Füa de Beziak innahoib vom Giatl is da Begriff definitiv foisch.
G'schichtlich's.
Im heitich'n Bereich von Favoritn woa'n nua im Süd'n Döafa zum find'n, nämli Inzasdoaf, Rothneisiedl, Untalaa und Obalaa. Aum 27. Septemba 1874 håt de Stadthalterei an neich'n Beziak im Süd'n von Wean genehmigt und eahm de Numma 10 und in Nauman Favoritn geb'n. Weu dabei de südlich'n Spitzln vom 4. und 5. Beziak ohtrennt und dem neich'n Beziak dazuageb'n wua'n san, soi dabei da Nauma „zehnta Hieb“ entstaund'n sei.
Hieb ois Synonym füa Beziak.
Wia daunn nåchanaunda de aundan Auss'n-Beziak entstaund'n san, håt ma eahna aa den Spitznauman „Hieb“ vapasst.
Beim Sedlaczek steht:
"[…] vor allem die Grenzen der äußeren Bezirke Wiens wurden immer wieder recht eigenwillig geändert […] er wohnt im 16. Hieb."
Da Wehle schreibt dazua a weng meahra:
"Als 1862 eine neue Einteilung Wiens vorgenommen wurde, kam das Wort »Hieb« auf, weil die einzelnen Stadtteile gewissermaßen wie eine Torte in Stücke gehauen wurden (Eduard Schranka) […] ein Favoritner Gemeinderat behauptete, daß die Aufteilung ein 'Hieb' gegen die Rechte der Wiener Bürger war; vielleicht aber hat das Wort gar nichts mit 'hauen. hieb', sondern mit Hube, Mhd. huobe = Stück Land von gewisser Größe zu tun […]"
Da Jakob maant dazua nua gaunz kuaz:
"Hieb: Stadtbezirk (der 10. –: Favoriten)"
Couplet.
In dera Poss'n mit G'saung "Die Gigerln von Wien" vom Alexander Steinbrecher (1910–1982) is a Couplet mit an Text drin, mit dem da schlaumpate Begriff sein endgüitich'n Siegeszug autret'n håt:
"In Ottakring, in Ottakring, da hat man sich lieb,"
"in Ottakring, in Ottakring, im sechzehnten Hieb."
Bretonisch

Bretonisch (breton.: Brezhoneg) is a kejtische Sproch. Es ghead wias Kymrische, s Kumbrische und s Kornische zur Untagruppm vo de britannischen Sprochn. Sie wead in da Bretagne (Frankreich) vo dena Bretonen gred und is damit de oanzige moderne kejtische Sproch, wo afm eiropäischen Festland vabreitet is. Haptvabroadungsgebiet san s Département Finistère (Penn ar Bed) und da jewei westliche Tei vo de Départements Côtes-d’Armor (Aodoù-an-Arvor) und Morbihan (Mor-bihan).
Heitige Situation.
S Aussteam vom Bretonischn ois Umgangssproch losst si woi nimma afhoidn. Nua no a weng Kinda woxn mit Bretonisch ois Muadasproch af.
S Bretonische wead 2005 nua no von weniga wia 290.000 Menschn vastanden. De Zoi vo de Leidln, wo s wiakli redn kina, wead af 250.000 gschetzt.
Ob 1985 san af Druck vo da Bevejkarung in zoireichn Gegendn vo da Bretagne zwoasprochige Strossnschuida eigfiat worn. Des guit bsundas fia de Gegend westli vo Guingamp.
Kornisch

Kornisch (aa Kernewek, Kernowek oda Kernuak) is a kejtische Sproch, wo am Kymrischn und Bretonischn noh vawondt is und wo bis ins spode 18. Joarhundad in Cornwall gredt worn is und im 20. Joarhundad wiedablebt worn is. Da Nama vo da Sproch "Kernowek" bzw. "Kernewek" (britann.: "kornobika") kimmt, wia da Nama vom Land, vo de spätantiken Bewohna vo Cornwall, dena Cornovii.
Kumbrisch

Kumbrisch is a kejtische Sproch, wo in am Großtei vo Cumbria, am nerdlichn Northumbria und dena schottischn Central Lowlands bis etwa ins 11. Joarhundat eini gred won is. Obwoi si Spurn vom Kumbrischn voa oim in Ortsnom dahoidn hom, is de Sproch ausgstorm.
Es gibt kaam Quejn, wo a genaue Bestimmung vo da Vawandtschoft zum Kymrischn zualossn dadat. Bis ins friahe 20. Joarhundat san Relikte vom kumbrischn Zoinsystm vawendd worn, wann Hirtn iare Schof zejt hom. Dabei san fia de Zoin vo 1 bis 20 verballhornte Formen vo de kumbrischn Zoin vawendt woan (Yan Tan Tethera). In da foigenden Tabejn san de kumbrischn Zoin und de kymrischn Entsprechunga fia de Zoin vo 1 bis 10 zan Vagleich afgfiat:
Nebm dena Zoin san nur a poae Rechtstermini dahoidn.
Kejtische Sprochn

De kejtischn Sprochn san a Zweig vom Indogermanischn. Se wean heit no im Vaeinigtn Kenigreich (Großbritannien und Noadirland), in da Republik Irland und in da franzesischn Bretagne gredt, wo aa de sechs kejtischn Nationa buidn.
Klassifikation.
P-kejtische Sprochn san de Britannische Sprochn und Gallisch, Lepontisch und Galatisch.
Q-kejtische Sprochn san de Goidelische Sprochn und s Kejtiberische.
Listn vo de Stodbezirke vo São Paulo

Des is a Listn vo de Stodbezirke vo São Paulo.
São Paulo gliedat si noch Himmesrichtungen in nein Verwoitungszonen (zonas): Noadost, Noadwest, West, Zentrum-Sid, Zentrum, Siidostn, Sid, Ost 01 und Ost 02. De wiedarum tein si in 31 Stodbezirke (subprefeituras), de wo in 96 Stodteile gliedat san (distritos). De Einwohnazoin in da foigenden Tabejn beziang si af de Voikszejlung vom 1. August 2000.
Quejn: Instituto Brasileiro de Geografia e Estatística
Listn vo de Stodbezirke vo Toronto

De Listn vo de Stodbezirke vo Toronto fiaht olle 140 Bezirke (engl. "neighbourhoods") af, de wo in da kanadischn Millionenstod Toronto seitm 1. Jenna 1998 dena sechs vaschiednan Stodtein Old Toronto, York, East York, North York, Etobicoke und Scarborough zuagordnet san. Voa da Vaschmekzung hod Toronto iwa 240 Beziake ghobt.
Listn vo de Stodbezirke vo Shanghai

De Listn vo de Stodbezirke vo Shanghai gibt an Iwablick iwa de Entwicklung vo da Eihwohnazoi vo de Stodbezirke vo da chinesischn Stod Shanghai. Afgfiaht san aa de Flächn, de Bevejkarungsdichtn und de Log vom Bezirk in da Stod Shanghai.
De Stod Shanghai in da Voiksrepublik China untateit si in 18 Stodbezirke und oan Kroas. Des Vawoitungsgebiet vo Shanghai stejt keoa zammahängends Stodgebiet dor, sondan warad mit seine Kernstod und seinen ländlichen Siedlungsstrukturn eha mit ara kloan Provinz vagleichbor. Des städdische Siedlungsgebiet (urban area) gliedat si in de westli vom Huangpu-Fluss glegene Innenstod (Puxi) und an estlich davo glegenen Stodbezirk Pudong. Dazua keman no de innan Voaorte Baoshan, Minhang und Jiading.
Stodgliedarung.
Innenstod.
De Innenstod (Puxi) untateit si in nein Stodbezirke: 
Peripherie.
In da nohn Umgebung vom Stodzentrums befindn si via weidane Stodbezirke. De san zwischn 1988 und 1992 vo Kroasn in Stodbezirke umgwandlt woan: 
Weidane Umgebung.
Fimf Stodbezirke, wo zwischn 1992 und 2001 vo Kroasn in Stodbezirke umgwandelt woan san, und a Kroas liegn weida vo da Innenstod entfeant in dena ländlichn Gebieten außahoib vo da Kernstod:
Tabejn vo de Stodbezirke.
De Tabejn enthoit de Ergebnisse vo da Voikszejlung vom 30. Juni 1964, 1. Juli 1982, 1. Juli 1990 und 1. Novemba 2000 sowia a offizielle Schätzung vo de Eiwohnerzoin vo Shanghai Statistics fian 31. Dezemba 2008. Außadem san dee Flächn und de Bevejkarungsdichtn afgfiaht. De Ogobm beziang si af olle z Shanghai registriatn Bewohna. Dazua ghean de Leitln mit am ständign Wohnsitz () und de temporärn Eihwohna () mit befristeta Afenthoitsgenehmigung ().
Listn vo de Stodbeziak vo Peking

De Listn vo de Stodbeziak vo Peking gibt an Iwablick iwa de Entwicklung vo da Eihwohnazoi vo de Stodbezirke vo da chinesischn Haptstod Peking. Afgfiaht san aa de Flächn, de Bevejkarungsdichtn und de Log vom Bezirk in da Stod Peking.
De regiarungsunmittlbore Stod Peking in da Volisrepublik China gliedat si in 16 Stodbezirke und zwoa Kroas. Des Vawoitungsgebiet vo Peking stejt koa zammahängends Stodgebiet dor, sondan warad mit seine Karnstod und seinan ländlichn Sieglungsstrukturn eha mit oana kloanan Provinz vagleichbor. Administrativ is Peking eha mit dena deitschn Stodstaatn Berlin, Hamburg und Bremen vagleichbor.
Stodgliederung.
Innenstod.
Des Innenstodgebiet vo Peking setzt si aus ocht Stodbezirkn zamma:
Peripherie.
In da nohn Umgebung vo da Innenstod befindn si weidane sechs Stodbezirke. De san zwischn 1986 bis 2001 vo Kroasn in Stodbezirke umgwandlt woan:
Weidane Umgebung.
Weida vom Innenstodgebiet entfeant gibts no zwoa Stodbezirke. De san 2001 aus ehemolign Kroasn buid woan. Außadem san zwoa Kroas bis heit dahoidn bliem:
Tabejn vo deStodbezirke.
De Tabejn enthoit de Eagebnisse vo de Voikszejlunga vom 1. Juli 1990 und 1. Novemba 2000 sowia a offizielle Schätzung vo de Eihwohnazoin vom Beijing Municipal Bureau of Statistics fian 31. Dezemba 2005. Außadem san dee Flächn und de Bevejkarungsdichtn afgfiaht. De Ogobm beziang si af olle z Peking registriatn Bewohna. Dazua ghean de Personen mit am ständign Wohnsitz () und ie temporärn Eihwohna () mit befristeta Afenthoitsgenehmigung ().
Reaing

Reaing (amtli: Rehling) is a Gmoa im Landkroas Aichach-Friedberg im Regierungsbezirk Schwobm.
Eadkund.
Reaing ligg an da Friberga Ooch blouß weani Kilometa noadejschtlich va da Fuggastood Augschburg. Oatstoaa sejn Au, Oimaring, Gamling, Kogering, Roabooch, Sejgmüü, Scheanejck, Saunkt Steffan, Oubarooch und Untarooch.
Eihwohna in da Gmoa Reaing: